Akležeris
Akležeris (dzūk. Aklažeris) – ežeras pietų Lietuvoje, Varėnos rajone, apie 2,5 km į šiaurės rytus nuo Marcinkonių, Marcinkonių miške. Ežero ilgis iš pietvakarių į šiaurės rytus – 0,16 km, plotis – iki 0,06 km. Altitudė 125,1 m. Ežerėlis telkšo ~ 8 ha dydžio Akležerio pelkės vakarinėje dalyje. Krantai žemi, ištisai apaugę medžiais. Vakarinė ir pietinė pakrantės aukštos. Ežerėlis labai užžėlęs vandens augalija, užankantis. Akležeris nenutekantis, priklauso Dorupio baseinui (Grūdos upės intakas). Pakrantėse vingiuoja šiaurinė dalis Dziackagirio (Zackagirio) pažintinio tako. Pavadinimas kilęs iš ãklas (t. y. užakęs, užaugęs) ir ežeras.